Up-88/96
Natisni
Opravilna št.:
Up-88/96
Datum odločitve:
22. 5. 1996
Objavljeno:
OdlUS V, 198
ECLI:
ECLI:SI:USRS:1996:Up.88.96
Akt:
Ustavna pritožba J.P. zoper sklep Vrhovnega sodišča RS z dne 23.1.1996 opr. št. VIII Ips 139/95
Izrek:
Ustavna pritožba J.P. zoper sklep Vrhovnega sodišča RS se ne sprejme.
Evidenčni stavek:
Dopustna je ustavna pritožba zoper odločbo, s katero je sodišče kot nedopustno zavrglo pravno sredstvo. Presoja te ustavne pritožbe je omejena na vprašanje, ali so bile z odločitvijo o nedopustnosti pravnega sredstva kršene človekove pravice in temeljne svoboščine.
Geslo:
Nesprejem ustavne pritožbe, ker ni očitnih kršitev ustavnih pravic.
Delovni spor zaradi ocenitve del in nalog.
Pogoji za dopustnost revizije kot pravnega sredstva.
Pravna podlaga:
Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
4. 4. 1996
Vrsta odločitve:
sklep
Vrsta rešitve:
nesprejem ustavne pritožbe
Dokument:
US17891
Dokument v PDF obliki:
Up-88-96.pdf
113 KB
Prenesite datoteko
Up-88/96
22.5.1996
S K L E P
Ustavno sodišče je v postopku za preizkus ustavne pritožbe J.P. iz M. na seji senata dne 22.5.1996
s k l e n i l o:
Ustavna pritožba J.P. zoper sklep Vrhovnega sodišča RS z dne 23.1.1996 opr. št. VIII Ips 139/95 se ne sprejme.
O b r a z l o ž i t e v
1. Sodišče Združenega dela v Mariboru kot sodišče prve stopnje in Sodišče združenega dela RS kot pritožbeno sodišče sta odločali v delovnem sporu zaradi ocenitve del in nalog, v katerem je pritožnik tedaj sodeloval kot predlagatelj. Dne 10.5.1995 je predlagatelj proti odločbi Sodišča združenega dela RS z dne 24.1.1991, opr. št. Sp 2221/90 vložil revizijo, ki pa jo je Vrhovno sodišče RS z izpodbijanim sklepom zavrglo kot nedovoljeno.
2. Pritožnik sicer izpodbija sklep Vrhovnega sodišča RS, vendar v ustavni pritožbi navaja razloge, ki se tičejo dejanskih ugotovitev in pravnih stališč v odločbah, s katerima sta sodišči združenega dela vsebinsko odločili v sporu zaradi ocenitve del in nalog.
3. Predmet izpodbijanega sklepa Vrhovnega sodišča je odločitev o nedopustnosti pravnega sredstva (revizije). Zato se mora tudi preizkus ustavne pritožbe omejiti le na vprašanje, ali je bila z odločitvijo o nedopustnosti pravnega sredstva (tj. s sklepom, s katerim je Vrhovno sodišče zavrglo revizijo) kršena kakšna človekova pravica ali temeljna svoboščina. Kršitev, ki bi se nanašale na samo odločitev o nedopustnosti pravnega sredstva, pa pritožnik, razen nestrinjanja s takšno odločitvijo, niti ne zatrjuje in take kršitve v navedenem sklepu tudi ni videti.
4. Z izpodbijanim sklepom torej očitno niso bile kršene človekove pravice in temeljne svoboščine pritožnika, zato Ustavno sodišče ustavne pritožbe ni sprejelo. Z vložitvijo ustavne pritožbe zoper sklep o zavrženju revizije kot nedovoljene pa si pritožnik tudi ni odprl poti za ustavnosodni preizkus odločb sodišč združenega dela zaradi ocenitve del in nalog.
5. Ustavno sodišče je ta sklep sprejelo na podlagi prve alinee drugega odstavka 55. člena Zakona o Ustavnem sodišču (Ur.l. RS št. 15/94) v senatu v sestavi: predsednik senata mag. Janez Snoj ter člana sodnika Franc Testen in dr. Lojze Ude.
Predsednik senata
mag. Janez Snoj